《水调歌头（柳州北湖）》
宋代·吴镒

澄彻北湖水，圆镜莹青铜。客槎星汉天上，隐隐暗朝通。六月浮云落日，十顷增冰积雪，胜绝与谁同。罗袜步新月，翠袖倚凉风。

子韩子，叫虞帝，傲祝融。御风凌雾来去，邂逅此从容。欲问骑驎何处，试举叉鱼故事，惊起碧潭龙。乞我飞霞佩，从子广寒宫。

作者简介：[约公元一一七四年前后在世]字仲权临川人，吴曾从弟。生卒年均不详，约宋孝宗淳熙初前后在世。隆兴（公元一一六四年左右）进士。知义章县及武冈军，均有惠政。累官司封郎中，极言罢归。镒著有云岩集。又工词，有敬斋词一卷，《文献通考》传于世。